สวัสดีค่ะ พอดีว่าหนูเป็นประจำเดือนเเบบคร่อมเดือนค่ะ28ธ.ค-2ม.ค จากนั้นมีเพศสัมพันธ์กับสามีไปวันที่1ม.ค เเละเกิดถุงยางหลุดเลยได้ซื้อยาคุมฉุกเฉินกิน หลังจากนั้นประมาณวันที่6มีเลือดออกมากคล้ายประจำเดือนมา5-6วัน เป็นประจำเดือนหรือผลข้างเคียงของยาค่ะ แต่ประจำเดือนก.พ ที่เป็นคร่อมเดือน28ม.ค-ก.พ เลยมาถึงวันที่30 ประจำเดือนปกติยังไม่มาเลยค่ะ ปกติมั้ยค่ะ กังวลใจมากค่ะ
สวัสดีค่ะ หากประจำเดือนมาวันที่ 28 ธ.ค แล้วได้มีเพศสัมพันธ์ในวันที่ 1 ม.ค. เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น ก็ไม่จำเป็นต้องทานยาคุมฉุกเฉินไปค่ะ แต่หากได้ทานไปแล้ว และหลังจากนั้น 5-6 วัน ได้มีเลือดออกมา เลือดดังกล่าวถือเป็นผลจากยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไปไม่นานค่ะส่วนประจำเดือนในรอบถัดไปนั้น ก็จะมาช้ากว่าปกติได้ โดยน่าจะมาในช่วงวันที่ 5-6 ก.พ.ค่ะ (นับจากวันที่มีเลือดออกจากผลของยาไปประมาณ 4 สัปดาห์) ดังนั้น ก็ควรรอประจำเดือนต่อไปอีกซักระยะก่อนค่ะ